Poésies de Marie de France (Roquefort)/Fable XLIV
# Poésies de Marie de France (Roquefort)/Fable XLIV

### FABLE XLIV.

Une Brebix ot aingnelé, E li Brégiers li a osté Son Aingnelet, si l’enporta. A une Chièvre le bailla Ki de sun let l’a bien nurri, En bois le meine avoecques li. Qant el le vit créu et grant,

Si l’apela et li dist tant ; Va-t-en à la Berbis ta mère, Et au Muton qui est tes père,10 Assez t’ai nurri lungement. Cil respundi mult saigement : Moi est avis que bien doit estre Cele mère qui me vient pestre, Melx que cele qui me purta Qant el de li me desseivra.

Par cest Aignel poez saveir, Q’amer doit-um è chier aveir Ciaus qui bien lor funt anfance Nès deivent metre en ubliance.20

* ↑ Phædr, lib. III, fab. xv, Canis ad agnum. Rom. Nil., lib. II, fab. 23.
* ↑ Mettre bas ; nos pères faisoient presque toujours d’un substantif un infinitif. Ils disoient aigneler, chater, chaeler ou chiener, faoner, oiseler, porceler, pour l’action de mettre bas, de faire des petits ; nous avons conservé le verbe enfanter.
* ↑ Elle.
* ↑ La chèvre voit l’agneau devenu assez fort pour se passer de ses soins.
* ↑ Alors.
* ↑ Puis l’apela et dist ytant Va deci tot maintenant.
* ↑ Et qui de li me deceivra.
